 1 ጥቅምቲ 2020 ምንጪ ስእሊ, Getty Images ኣብ ሓደ እዋን ሕማም በዲዶ Smallpox ብሚልዮናት ዝቑጸሩ ሰባት ይቐትል ነበረ እቲ ሕማም ኣዝዩ ሓደገኛን ኣብ ታሪኽ ደቂ-ሰባት ዝኸፍኣ ቅዝፈት ካብ ዘስዓቡን ሕማማት እዩ ነይሩ እቲ ሕማም አብ ዘጋጥመና ንሰብነትና ክሳብ እንጸልኦ ንሓኮ ሓያል ረስንን ቃንዛንውን ኣለዎ እዚ ጥራሕ ኣይኮነን ሓያል ቃንዛ ጉሮሮ ኣለዎ ሕማም ርእስን ጸገም ምትንፋስንውን የስዕብ እቲ ዝኸፍአ ባህሪ እዚ ሕማም እዚ ዝገለጽናዮ ጥራሕ ኣይኮነን መላእ ሰብነትኩም ብዘሰንብድ ዕንፍሩር ክውረር ኣብ ርእስኹምን እግርኹምን ፈጸጋ ክወጽእ ጉሮሮኹምን ሳምቡእኩምን ድማ ኣብ ውሽጢ ክልተ መዓልቲ ክደርቕ ዝገብር ሓደገኛ ሕማም እዩ ሕማም በዲዶ ቀልጢፉ እዩ ኣብ መላእ ዓለም ዝተዘርግሐ ኣስታት ሓደ ሲሶ ኣባጽሕ ከምኡውን ሸሞንተ ካብ ዓሰርተ ህጻናት በዚ ሕማም ክሞቱዮም ተባሂሉ ተገሚቱ ነይሩ ኣብ መጀመርታ 18 ክፍለ ዘመን ኣብ ኤውሮጳ ጥራሕ ዓመታዊ 400 ሽሕ ሰባት ቐቲሉ ተባሂሉዩ ዝግመት ኣብ ጥቓ ወደባት ዝርከባ ከባቢታት ዝያዳ በዚ ሕማም ተጠቒዐን ነይረን ብ1721 ዝነበረ ለበዳ በዲዶ ኣብ ኣመሪካ ከተማ ቦስተን ጥራሕ ካብ ጠቕላላ ብዝሒ ህዝቢ እታ ከተማ እቲ ሸሞንተ ሚኢታዊት በዚ ሕማም ሃሊቑዩ ብህይወት እንተተሪፍካውን ቀሊል ኣይኮነን መብዛሕትኦም በዚ ሕማም ዝተጠቕዑ ሰባት ዓይኖም ዓዊሮም ኣካላቶምውን ጽሕግርግሕ ዝበለ በሰላ ዝሸፈኖዩ ኮይኑ እቲ ቕራፍ ቑስሊ ክለግስ እንከሎ በሰላ ናይቲ በዲዶን ኣካላዊ መጉዳእቲ ዝመስልን ገዲፉልካ ስለዝኸይድ ብዙሓት ሰባት ነቲ በሰላ ተጻዊሮም ምንባር ከቢዱዎም ነፍሰ ቕትለት ፈጺሞምዮም ይብል በዓል ሞያ ተመሓላለፍቲ ሕማማት ኤዲተር ድረገጽ ታሪኽ ክታበታት ሬኔ ናጄራ ንተመራመርቲ ዘገረመ ሚስጢር ክታበታት ሕማም ለይቲ ህጻናት ዘጥቅዕ ሕማም ነብስኻ ክትበልዕ ዘገድድ ሕማም ነቲ ሕማም ንምፍዋስ ዝወሃቡ ዝነበሩ ሓገዛት ዳርጋ ትርጉም ኣልቦ እዮም ነይሮም ሓደ ግዜ ሰባት ኣብ ዋዒ ዘለዎም ክፍልታት ክኾኑ ጸኒሑ ድማ ዛሕሊ ኣብ ዘለዎም ክፍልታት ኮፍ ክብሉ ለሚን ከይበልዑ ቀይሕ ሕብሪ ብዘለዎ ክዳን ክጥቕለሉ ይግበር ነበረ ብ17 ክፍለ ዘመን ኣብ ነፍሲ ወከፍ 24 ሰዓት ንሓደ ሕሙም 12 ንኣሽቱ ጠርሙዝ ቢራ ይውሃቦ ነይሩ እንታይ ከረብሖ? 